เปิด 4 หุ้นบลูชิพยืนบวกสวนตลาดรูด 21 จุด ฟากโบรกฯแนะสอยหุ้นพื้นฐานราคาลงลึก!
เปิด 4 หุ้นบลูชิพยืนบวกสวนตลาดรูด 21 จุด ฟากโบรกฯแนะสอยหุ้นพื้นฐานราคาลงลึก!
เปิด 4 หุ้นบลูชิพยืนบวกสวนตลาดรูด 21 จุด ฟากโบรกฯแนะสอยหุ้นพื้นฐานราคาลงลึก!
2 ธ.ค. 2562

ผู้สื่อข่าวรายงานว่า ดัชนีตลาดหุ้นไทยวันนี้(2ธ.ค.62) ณ เวลา 16.06 น.อยู่ที่ระดับ 1,569.72 จุด ลบ 20.87 จุด หรือ 1.31% ด้วยมูลค่าซื้อขาย 45,286.94 ล้านบาท โดยมีแรงเทขายออกมาอย่างหนักในกลุ่ม SET50 หรือหุ้นบลูชิพ นำโดย แบงก์ สื่อสาร พลังงานและอสังหาฯ ส่งผลให้หุ้น SET50 เหลือหุ้นบวกเพียง 4 ตัว ตามตารางประกอบดังนี้

บล.ฟินันเซีย ไซรัส ระบุในบทวิเคราะห์วันนี้(2ธ.ค.62) ว่า กลยุทธ์ : เก็งกำไรหุ้นที่มีประเด็นบวกเฉพาะตัว//สะสมหุ้นพื้นฐานเพิ่มหากตลาดอ่อนตัวลงหากรอบ 1,580-1,600 จุด ส่วนที่ซื้อแล้วถือต่อหุ้นเด่นเดือน ธ.ค. :  BCH, CPALL, CPF, PLANB, TCAP
บล.ซีจีเอส-ซีไอเอ็มบี ระบุในบทวิเคราะห์วันนี้(2ธ.ค.62) ว่า แนวโน้มตลาดภาคบ่าย คาดดัชนีจะผันผวนแรงทั้งเชิงบวกและลบ หลังมีแรงขายหุ้นสื่อสารและหุ้นที่โตจากภายในอย่างรุนแรงจากความกังวลเรื่องการชะลอตัวของเศรษฐกิจและการหมุนกลุ่มเล่น ช่วงบ่ายหากมีแรงกดออกมาอีกแนวโน้มที่ดัชนีจะไหลงต่อก็มีเพิ่มขึ้น แต่หากมีแรงซื้อกลับคาดดัชนีน่าจะขึ้นมาเทรดที่กรอบ 1580-1585 จุด แต่คงยังไม่สามารถปิดได้ที่ 1590+/- จุด ซึ่งถือว่าเป็นสัญญาณที่ไม่ดีนัก แรงกดที่เกิดขึ้นยังไม่น่าจะใช่เรื่องแรงกดจากต่างประเทศเพราะดูจากดัชนีในภูมิภาคโดยรวมไม่มีอะไรที่ผิดปกติ
กลยุทธ์การลงทุน แนะนำให้หยุดรอดูสถานการณ์ไปก่อนว่าแรงขายมาจากปัจจัยอะไร แต่หากจะเล่นเก็งกำไรหุ้นที่ลงลึก แนะนำ OSP IVL KBANK CENTEL มองแนวรับบ่ายที่ 1572-1569 จุด และแนวต้านที่ 1580-1585 จุด